LHFG พุ่ง 12% นิวไฮรอบ 3 ปี นลท.เชื่อมั่นหลัง CTBC Bank ถือหุ้นเพิ่ม 46.61%
LHFG พุ่ง 12% นิวไฮรอบ 3 ปี นลท.เชื่อมั่นหลัง CTBC Bank ถือหุ้นเพิ่ม 46.61% เสริมแกร่งขยายธุรกิจ ฟากราคาต่ำบุ๊ก
LHFG พุ่ง 12% นิวไฮรอบ 3 ปี นลท.เชื่อมั่นหลัง CTBC Bank ถือหุ้นเพิ่ม 46.61% เสริมแกร่งขยายธุรกิจ ฟากราคาต่ำบุ๊ก
22 ก.ย. 2564

ผู้สื่อข่าวรายงานว่า วันนี้(22 ก.ย.2564) ราคาหุ้นบริษัท แอล เอช ไฟแนนซ์เชียล กรุ๊ป จำกัด (มหาชน)  หรือ LHFG  ณ เวลา 15.22 น. อยู่ที่ระดับ 1.58 บาท บวก 0.17 บาท หรือ 12.06% ด้วยมูลค่าซื้อขาย 701.26 ล้านบาท ราคาหุ้นนิวไฮ รอบ 3 ปี โดยเทียบตั้งแต่หุ้นยืนที่ระดับ 1.58 บาท เมื่อวันที่ 27 ก.ย. 2561 ขณะที่ราคาหุ้นยังต่ำกว่ามูลค่าหุ้นทางบัญชีที่ระดับ 1.83 บาท

โดยก่อนหน้านี้นายวิเชียร อมรพูนชัย รักษาการประธานเจ้าหน้าที่บริหารและกรรมการผู้จัดการ LHFG เปิดเผยว่า ตามที่ CTBC Bank เป็นธนาคารเอกชนอันดับ 1 ของไต้หวัน ซึ่งเป็นผู้ถือหุ้น 35.62% ของจำนวนหุ้นที่มีสิทธิออกเสียงและจำหน่ายได้แล้ว เสนอซื้อหุ้นจากผู้ถือหุ้นรายอื่น 10.99% ซึ่งธนาคารแห่งประเทศไทยและทางการไต้หวันได้อนุญาตแล้วนั้น ในวันนี้ CTBC ได้เสร็จสิ้นการเข้าซื้อหุ้นแล้ว ทำให้สัดส่วนการถือหุ้นเพิ่มเป็น 46.61%
ทั้งนี้ CTBC Bank มีสินทรัพย์กว่า 5.3 ล้านล้านบาท มีเครือข่ายการให้บริการที่เชื่อมโยงกันถึง 116 แห่งครอบคลุมกว่า 14 ประเทศ อาทิ สหรัฐอเมริกา แคนาดา ญี่ปุ่น อินเดีย อินโดนิเซีย ฟิลิปปินส์ เวียดนาม ฮ่องกง สิงคโปร์ และจีน
นายวิเชียร กล่าวว่า การที่ CTBC เข้ามาเป็นผู้ถือหุ้นใหญ่เนื่องจากเห็นว่าประเทศไทยมีศักยภาพหลายๆ ด้าน และมองเห็นโอกาสในการขยายธุรกิจของกลุ่มธุรกิจทางการเงินแลนด์ แอนด์ เฮ้าส์
โดย CTBC จะนำจุดแข็งมายกระดับการให้บริการทางการเงินของบริษัทในกลุ่มธุรกิจทางการเงินแลนด์ แอนด์ เฮ้าส์  ได้แก่ ธนาคารแลนด์ แอนด์ เฮ้าส์ (LHBANK), บลจ.แลนด์ แอนด์ เฮ้าส์ จำกัด, บล.แลนด์ แอนด์ เฮ้าส์  และ บล.แลนด์ แอนด์ เฮ้าส์ แอดไวเซอรี่ จำกัด โดยมุ่งเน้นการให้บริการรูปแบบ Digital การให้บริการแบบมืออาชีพ การพัฒนาผลิตภัณฑ์และบริการที่ตอบโจทย์ความต้องการของลูกค้าทุกกลุ่ม การเป็นที่ปรึกษาทางการเงินแบบครบวงจร เพื่อสร้างประสบการณ์ที่ดีให้กับลูกค้า